**projektas**

**reg. Nr. T-86**

**2.5. darbotvarkės klausimas**

**Pasvalio rajono savivaldybės taryba**

**Sprendimas**

**Dėl VIEŠOSIOS ĮSTAIGOS PASVALIO LIGONINĖS 2020 METŲ FINANSINIŲ ATASKAITŲ RINKINIO PATVIRTINIMO IR PRITARIMO VEIKLOS ATASKAITAI**

2021 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, 3 dalies 5 punktu, Lietuvos Respublikos viešųjų įstaigų įstatymo 10 straipsnio 1 dalies 6 punktu, 5 ir 8 dalimis, 11 straipsniu, Lietuvos Respublikos sveikatos priežiūros įstaigų įstatymo 28 straipsniu, Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2020 m. lapkričio 25 d. sprendimo Nr. T1-216 redakcija) (su visais aktualiais pakeitimais), 289, 290 punktais, viešosios įstaigos Pasvalio ligoninės įstatų, patvirtintų Pasvalio rajono savivaldybės tarybos 2010 m. vasario 10 d. sprendimu Nr. T1-37 „Dėl viešosios įstaigos Pasvalio ligoninės įstatų patvirtinimo“ (Pasvalio rajono savivaldybės tarybos 2017 m. gruodžio 20 d. sprendimo Nr. T1-271 redakcija) (su visais aktualiais pakeitimais), 43 ir 47.3 punktais, atsižvelgdama į nepriklausomo auditoriaus uždarosios akcinės bendrovės „Audito nauda“ 2021 m. kovo 31 d. išvadą, Pasvalio rajono savivaldybės taryba nusprendžia:

1. Patvirtinti viešosios įstaigos Pasvalio ligoninės 2020 metų finansinių atskaitų rinkinį (pridedama).

2. Pritarti viešosios įstaigos Pasvalio ligoninės 2020 metų veiklos ataskaitai (pridedama).

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2021-04-08 tel. (8 451) 54 114

Suderinta DVS Nr. RTS-79

Pasvalio rajono savivaldybės tarybai

**AIŠKINAMASIS RAŠTAS**

**Dėl VIEŠOSIOS ĮSTAIGOS PASVALIO LIGONINĖS 2020 METŲ FINANSINIŲ ATASKAITŲ RINKINIO PATVIRTINIMO IR PRITARIMO ĮSTAIGOS VEIKLOS ATASKAITAI**

2021-04-08

Pasvalys

**1. Problemos esmė.**

 Vadovaujantis Viešųjų įstaigų įstatymo 10 straipsnio 5 dalimi, kasmet pasibaigus finansiniams metams per keturis mėnesius turi įvykti eilinis visuotinis dalininkų susirinkimas, kuriam įstaigos vadovas pateikia viešosios įstaigos metinių finansinių ataskaitų rinkinį ir praėjusių finansinių metų įstaigos veiklos ataskaitą. Kadangi Savivaldybės taryba yra vienintelis šios įstaigos dalininkas, t. y. savininkas, tai savininko raštiški sprendimai prilyginami visuotinio dalininkų susirinkimo sprendimams.

Vadovaujantis Viešųjų įstaigų įstatymo 10 straipsnio 5 dalimi, Įstaigos metinių finansinių ataskaitų rinkinį tvirtina visuotinis dalininkų susirinkimas. Kadangi Savivaldybės taryba 2019 m. lapkričio 27 d. sprendimu Nr. T1-219 „Dėl viešųjų įstaigų metinių finansinių ataskaitų rinkinių audito“ nusprendė atlikti VšĮ Pasvalio ligoninės 2020 m. metinių finansinių ataskaitų rinkinio auditą, tvirtinamas tik audituotas metinių finansinių ataskaitų rinkinys. Šios įstaigos 2020 metų finansinių ataskaitų rinkinį tikrino nepriklausomas auditorius UAB „Audito nauda“. Jos pateiktoje išvadoje pažymėta, kad finansinės ataskaitos visais reikšmingais atžvilgiais teisingai parodo tikrą ir teisingą vaizdą VšĮ Pasvalio ligoninės 2020 m. gruodžio 31 d. finansinę būklę ir tą dieną pasibaigusių metų finansinius veiklos rezultatus ir pinigų srautus, vadovaujantis Lietuvos Respublikoje galiojančiais teisės aktais, reglamentuojančiais buhalterinę apskaitą ir finansinių ataskaitų sudarymą, ir viešojo sektoriaus apskaitos ir finansinės atskaitomybės standartus.

Viešoji įstaiga ligoninė 2020 metus baigė su teigiamu veiklos rezultatu – 673 Eur perviršiu (2019 metais – su 4 680 Eur perviršiu). Ataskaitinio laikotarpio teigiamas veiklos rezultatas padidino finansinės būklės ataskaitoje apskaitytą ankstesnių metų veikos rezultatą – sukauptą perviršį, kuris 2020 m. gruodžio 31 d. sudarė 503 693 Eur. 2020 m. ligoninė suteikė medicininių paslaugų už 5 394,1 tūkst. Eur, tai 556,0 tūkst. Eur daugiau nei 2019 m. (nuo 2019 m. rugsėjo 1 d. teritorinė ligonių kasa padidino paslaugų bazines kainas). Pagrindinės veiklos sąnaudos lyginant su 2019 m. padidėjo 1 053,5 tūkst. Eur ir 2020 metais sudarė – 6 021,4 tūkst. Eur. Ataskaitinių metų pabaigoje įstaiga ilgalaikių įsipareigojimų turėjo už 43,3 tūkst. Eur (už kompiuterinio tomografo modernizavimą), o trumpalaikiai įsipareigojimai – skolos tiekėjams, darbo užmokesčiui ir mokesčiams sudarė – 569,0 tūkst. Eur, tačiau Teritorinė ligonių kasa ir kitos įstaigos ligoninei už suteiktas paslaugas liko skolingos 590,9 tūkst. Eur. Banko sąskaitose 2020 m. pabaigoje buvo 157,2 tūkst. Eur.

Įstaigos veiklos per ataskaitinius 2020 metus apžvalga, svarbiausi įvykiai, planai ir prognozės atsispindi viešosios įstaigos Pasvalio ligoninės vyriausiojo gydytojo parengtoje ataskaitoje.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai. S**trateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė